**Dodatok č. 1**

**ku Kolektívnej zmluve na rok 2022**

uzatvorenej dňa 1.1. 2022 medzi zmluvnými stranami:

*Základná škola, Spojová 14, Banská Bystrica*

*a*

*ZO OZ PŠaV pri ZŠ Spojová 14, Banská Bystrica*

V zmysle článku 4 Kolektívnej zmluvy na rok 2022 sa zmluvné strany dohodli na Dodatku č. 1 ku Kolektívnej zmluve na rok 2022 nasledovne:

I.

1. Upravuje sa znenie čl. 26 bod 4,7,8 nasledovne:

(4) Zamestnávateľ sa  zaväzuje  zamestnancom prispievať  príspevkom na stravovanie aj zo sociálneho fondu v zmysle zákona č. 152/1994 Z. z. o sociálnom fonde v znení neskorších predpisov v sume **4,50€ – 6€** na jedno hlavné jedlo. Tento príspevok použije aj v prípade, že zamestnanec sa z dôvodu zdravotného obmedzenia nemôže stravovať v ŠJ ako ostatní zamestnanci a zamestnávateľ mu bude poskytovať adekvátny príspevok vo forme stravných lístkov.

(7) V čase prázdnin bude škola zabezpečovať stravovanie zamestnancom, povereným výkonom práce, formou stravných lístkov alebo finančného príspevku. Nárok na stravný lístok pripadá zamestnancovi na plný úväzok, alebo na úväzok vyšší ako 50% a to vtedy, ak výkon práce v danom dni bude vyšší ako 4 hodiny. Zúčastnené strany dohodli, že na základe opatrenia Ministerstva práce, sociálnych vecí a rodiny SR č. 309/2016 Z. z. o sumách stravného, ktorého sumy stravného pri tuzemských cestách zamestnávateľ zabezpečí pre svojich zamestnancov stravovanie v čase prázdnin formou stravovacích poukážok, hodnota stravovacej poukážky je **5,20€**, z toho zamestnávateľ prispeje 2,86€ vlastným príspevkom a 0,20 € zo sociálneho fondu. Zamestnanec si doplatí za stravovaciu poukážku sumu 2,14€

(8) Zúčastnené strany sa dohodli, že ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť spôsob stravovania zabezpečeného zamestnávateľom, zamestnávateľ zamestnancovi zabezpečí stravovanie formou stravovacích poukážok v zmysle ZP v hodnote **4,50€**. Hodnota stravovacej poukážky je 4,50 € z toho zamestnávateľ prispieva 2,48€ vlastným príspevkom a 0,20 € zo sociálneho fondu. Zamestnanec si doplatí za stravovaciu poukážku sumu 1,82€.

**II.**

Tento dodatok nadobúda platnosť dňom podpisu zmluvných strán a účinnosť 1.5.2022. Zamestnávateľ sa zaväzuje v súlade s §5a ods. 5 písm. b) zák. 211/2000 Z. z. bezodkladne, najneskôr nasledujúci pracovný deň po podpise tohto dodatku, dodatok zverejniť na svojej internetovej stránke.

V Banskej Bystrici dňa 1. 5. 2022

-------------------------------- ------------------------------- základná organizácia zamestnávateľ